C 125/414
BG
Официален вестник на Европейския съюз
5.4.2023 г.
Сряда, 14 септември 2022 r.
(38б) Трябва да се предвидят подходящи разпоредби за борба с измамите, по-специално по отношение на
категорията „използвано олио за готвене“, предвид широко разпространеното използване на смеси с палмово масло.
Тъй като разкриването и предотвратяването на измамите е от съществено значение за предотвратяване на нелоялната конкуренция и нарастващото обезлесяване в трети държави, следва да се въведе пълна и сертифицирана проследимост на тези суровини.
(39)
В Регламента за управление (ЕС) 2018/1999 на много места няколко пъти се посочва обвързващата цел за Съюза за поне 32 % дял на енергията от възобновяеми източници, потребена в Съюза през 2030 г.
Тъй като тази цел трябва да бъде повишена, за да се допринесе по ефективен начин за постигането на амбицията за намаляване на емисиите на парникови газове с поне 55 % до 2030 г., тези посочвания следва да бъдат изменени.
Определените допълнителни изисквания за планиране и докладване няма да създадат нова система за планиране и докладване, но следва да се подчиняват на съществуващата рамка за планиране и докладване съгласно Регламент (ЕС) 2018/1999.
(40)
Обхватът на Директива 98/70/ЕО на Европейския парламент и на Съвета (15) следва да бъде изменен, за да се избегне дублиране на регулаторните изисквания по отношение на целите за декарбонизация на транспортните горива и да се приведе в съответствие с Директива (ЕС) 2018/2001.
(40a) Необходимо е също така да се насърчават научните изследвания и иновациите в областта на чистите
енергии като водорода, за да се отговори на нарастващото търсене на алтернативни горива, и преди всичко да се предлага на пазара енергия, която е по-евтина от изкопаемите горива като дизел, мазут и бензин, чиито цени достигат понастоящем рекордни равнища.
(41)
Определенията на Директива 98/70/ЕО следва да бъдат изменени, за да бъдат приведени в съответствие с Директива (ЕС) 2018/2001 и по този начин да се избегне прилагането на различни определения в тези два акта.
(42)
Задълженията относно намаляването на емисиите на парникови газове и използването на биогорива в Директива 98/70/ЕО следва да бъдат заличени с цел рационализиране и избягване на двойното регулиране по отношение на въведените по-строги задължения за декарбонизация на транспортните горива, предвидени в Директива (ЕС) 2018/2001.
(43)
Задълженията относно мониторинга и докладването на намаленията на емисиите на парникови газове, определени в Директива 98/70/ЕО, следва да бъдат заличени с цел избягване на двукратното регулиране на задълженията за докладване.
(44)
Директива (ЕС) 2015/652 на Съвета, в която се предоставят подробни правила за единното прилагане на член 7а от Директива 98/70/ЕО, следва да бъде отменена, тъй като става неприложима поради отмяната с настоящата директива на член 7а от Директива 98/70/ЕО.
(45)
По отношение на съставките на биологична основа в дизеловото гориво посочването в Директива 98/70/ЕО на дизелово гориво В7, което е дизелово гориво, съдържащо до 7 % метилови естери на мастни киселини (FAME), ограничава наличните възможности за постигане на по-високи цели за въвеждане на биогорива съгласно Директива (ЕС) 2018/2001.
Това се дължи на факта, че почти цялото дизелово гориво, доставяно на Съюза, вече е от типа B7.
Поради тази причина максималният дял на съставките на биологична основа трябва да се увеличи от 7 на 10 %.
Поддържането на навлизането на дизелово гориво B10 на пазара, което е дизелово гориво, съдържащо до 10 % метилови естери на мастни киселини (FAME), изисква равнище на защита B7 за 7 % FAME в дизеловото гориво в целия Съюз поради това, че значителна част от превозните средства са несъвместими с дизеловото гориво B10, което се очаква да бъде представено в парка до 2030 г.
Това следва да бъде отразено в член 4, параграф 1, втора алинея от Директива 98/70/ЕО, изменена с настоящия акт.
(45a) По-широкото използване на енергия от възобновяеми източници може също така да доведе до
повишаване на енергийната сигурност и самодостатъчност, наред с другото и чрез намаляване на зависимостта от изкопаеми горива.
По-нататъшното укрепване и взаимно свързване на преносната система обаче е от съществено значение за справедливото и ефективно използване на този преход, така че произтичащите ползи да бъдат разпределяни равномерно сред населението на Съюза и да не водят до енергийна бедност.
(46)
Преходните разпоредби следва да позволяват подредено продължаване на събирането на данни и изпълнението на задълженията за докладване по отношение на членовете на Директива 98/70/ЕО, заличени с настоящата директива.
(15)
Директива 98/70/EО на Европейския парламент и на Съвета от 13 октомври 1998 г. относно качеството на бензиновите и дизеловите горива и за изменение на Директива 93/12/ЕИО на Съвета (ОВ L 350, 28.12.1998 г., стр. 58).